钦定古今图书集成/历象汇编/岁功典/第027卷 > 烛影摇红〈元夕微雨〉 前人
## 钦定古今图书集成/历象汇编/岁功典/第027卷 > 烛影摇红〈元夕微雨〉 前人

“碧澹山姿，暮寒愁沁歌眉浅。障泥南陌润轻酥，灯火
深深院。入夜笙歌渐暖。彩旗翻、宜男舞遍。恣游不怕，
素袜尘生，行裙红溅。　银烛笼纱，翠屏不照残梅怨。
洗妆清靥湿春风，宜带啼痕看。楚梦留情未散。素娥
愁、天长信远。”晓窗移枕，酒困香残，春阴帘卷。